A Magyar Televízió egy év kihagyás után úgy döntött, hogy részt vesz a 2011-es düsseldorfi megmérettetésen, ahol a 2009-es dalkiválasztáshoz hasonlóan egy belső zsűri döntése alapján Wolf Kati képviselte Magyarországot "What About My Dreams?" című dalával. Wolf Kati az elődöntőből a hetedik helyen jutott tovább, a döntőben a nagy várakozások ellenére csak a huszonkettedik helyen végzett 53 ponttal. Finnország jutalmazta maximális, 12 ponttal az előadását.